*Projekts*

2018.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Grozījumi Ministru kabineta 2016.gada 9.februāra noteikumos Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme”**

Izdoti saskaņā ar Publiskas personas kapitāla daļu un kapitālsabiedrību pārvaldības likuma 27. panta septīto daļu

Izdarīt Ministru kabineta 2016.gada 9.februāra noteikumos Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” (Latvijas Vēstnesis, 2016, 29.nr.) šādus grozījumus:

1. Izteikt noteikumu 2.1.apakšpunktu šādā redakcijā:

“2.1.kapitālsabiedrības vidēja termiņa darbības stratēģijā (turpmāk – stratēģija) kapitāla daļu turētāja vai padomes (ja tāda izveidota) apstiprināto nefinanšu mērķu izpildi. Ja par pārskata gadu nav spēkā esošas stratēģijas, tad pārskatā ietver informāciju par citos kapitālsabiedrības iekšējos plānošanas dokumentos pārskata gadam noteiktajiem nefinanšu mērķiem, kurus ir apstiprinājis kapitāla daļu turētājs vai padome (ja tāda izveidota).”.

1. Izteikt noteikumu 2.2.apakšpunktu šādā redakcijā:

“2.2. kapitālsabiedrības stratēģijā kapitāla daļu turētāja vai padomes (ja tāda izveidota) apstiprināto finanšu mērķu izpildi. Ja par pārskata gadu nav spēkā esošas stratēģijas, tad pārskatā ietver informāciju par citos kapitālsabiedrības iekšējos plānošanas dokumentos pārskata gadam noteiktajiem finanšu mērķiem, kurus ir apstiprinājis kapitāla daļu turētājs vai padome (ja tāda izveidota).”.

1. Svītrot noteikumu 2.3.3., 2.3.5., 2.3.8., 2.3.14. un 2.3.15.apakšpunktu.”.
2. Izteikt noteikumu 2.3.11.apakšpunktu šādā redakcijā:

“pamatdarbības neto naudas plūsma, *euro*;”.

1. Izteikt noteikumu 2.3.12.apakšpunktu šādā redakcijā:

“investīciju plāna izpilde, *euro*;”.

1. Izteikt noteikumu 2.3.13.apakšpunktu šādā redakcijā:

“valsts budžetā iemaksātās dividendes pārskata periodā, *euro*;”.

1. Papildināt noteikumu 2.3.16.apakšpunktu aiz vārdiem “valsts” ar vārdiem “un pašvaldību”.
2. Izteikt noteikumu 9.2.apakšpunktu šādā redakcijā:

“9.2. labi – ja kapitālsabiedrība nav sasniegusi atsevišķus plānotos finanšu mērķu un nefinanšu mērķu rezultatīvos rādītājus, bet novirzes to izpildē nav būtiskas vai arī tās ir būtiskas, bet nerada būtiskus riskus kapitālsabiedrības finanšu stabilitātei un ilgtspējīgai attīstībai un izriet no publiskas personas augstākās lēmējinstitūcijas vai akcionāru (dalībnieku) sapulces vai normatīvajiem aktiem vai *force majeure* apstākļiem;”.

1. Papildināt noteikumu 10.punktu ar teikumu šādā redakcijā:

“Koordinācijas institūcija var atteikties sniegt vērtējumu, ja iesniegtā informācija ir neprecīza vai nepietiekama kapitālsabiedrības darbības novērtēšanai.”.

1. Izteikt noteikumu 11.punktu šādā redakcijā:

“11. Ja kapitālsabiedrības darbība pārskata gadā ir novērtēta kā neapmierinoša, kā arī, izvērtējot šo noteikumu 4. punktā minēto skaidrojumu, tā nav pamatota ar apstākļiem, kas izriet no publiskas personas augstākās lēmējinstitūcijas vai akcionāru (dalībnieku) sapulces lēmumiem vai normatīvajiem aktiem, un tādēļ rodas aizdomas par pārkāpumiem vai neefektīvu vai nelietderīgu kapitālsabiedrības saimniecisko darbību, koordinācijas institūcija atzinumā iekļauj ierosinājumu kapitāla daļu turētājam veikt kapitālsabiedrībā auditu.”.

1. Izteikt noteikumu 12.punktu šādā redakcijā:

“12. Kapitāla daļu turētāja pārstāvis izvērtē koordinācijas institūcijas un nozares ministrijas sniegtos atzinumus, pieņem lēmumu par turpmāko rīcību, un desmit darbdienu laikā informāciju par pieņemto gala lēmumu nosūta koordinācijas institūcijai un nozares ministrijai.”.

1. Izteikt noteikumu pielikumu šādā redakcijā:

 “Pielikums

Ministru kabineta

2016.gada \_\_\_.\_\_\_\_\_\_\_\_\_

noteikumiem Nr. \_\_\_\_

**Informācijas par kapitālsabiedrības darbības rezultātiem sniegšanas veidne**

|  |  |
| --- | --- |
| Kapitālsabiedrības nosaukums: | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Pārskata gads: | **\_\_\_\_\_\_\_\_\_\_\_** |
|  |  |  |  |  |  |  |
| **Nefinanšu mērķi** |
| Mērķis | Fakts iepriekšējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| Stratēģijā minētais nefinanšu mērķis Nr.1 |  |  |  |  |  |   |
| Stratēģijā minētais nefinanšu mērķis Nr.2 |   |   |   |  |  |   |
| ..... |   |   |   |  |  |   |
|  |
| **Finanšu mērķi** |
| Mērķis | Fakts iepriekšējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| Stratēģijā minētais finanšu mērķis Nr.1 |   |   |   |  |  |   |
| Stratēģijā minētais finanšu mērķis Nr.2 |   |   |   |  |  |   |
| ..... |   |   |   |  |  |   |
|  |
| **Finanšu rādītāji** |
| Rādītāji | Fakts iepriekšējā gadā (n-1) | Plānotais pārskata gadā (n) | Fakts pārskata gadā (n) | Novirze no plānotā | Novirze no plānotā, % | Valdes skaidrojums par novirzēm |
| neto apgrozījums, EUR |   |   |   |  |  |   |
| peļņa vai zaudējumi, EUR |   |   |   |  |  |   |
| peļņa pirms procentu maksājumiem, nodokļiem, nolietojuma un amortizācijas atskaitījumiem (EBITDA), EUR |   |   |   |  |  |   |
| pašu kapitāls, EUR |   |   |   |  |  |   |
| pašu kapitāla atdeve (ROE), % |   |   |   |  |  |   |
| kopējais likviditātes rādītājs |   |   |   |  |  |   |
| saistības pret pašu kapitālu, % |   |   |   |  |  |   |
| pamatdarbības neto naudas plūsma, EUR |   |   |   |  |  |   |
| ieguldījumi investīcijās, EUR |   |   |   |  |  |   |
| valsts budžetā iemaksātās dividendes pārskata gadā, EUR |   |   |   |  |  |   |
| no valsts un pašvaldību budžeta tieši vai netieši saņemtais finansējums (dotācijas, maksa par pakalpojumiem un citi finanšu līdzekļi) kopā, EUR |  |  |  |  |  |   |
| valsts budžeta finansējums, mērķis Nr.1, EUR |   |   |   |  |  |   |
| valsts budžeta finansējums, mērķis Nr.2, EUR |   |   |   |  |  |   |
| pašvaldības budžeta finansējums, mērķis Nr.1, EUR |   |   |   |  |  |   |
| pašvaldības budžeta finansējums, mērķis Nr.2, EUR |   |   |   |  |  |   |
| citi kapitālsabiedrības vidēja termiņa darbības stratēģijā minētie finanšu rādītāji |   |   |   |  |  |   |
|   |   |   |   |   |   |   |
| Sagatavotājs: V.Uzvārds |  |  |  |  |  | Sagatavošanas datums:  |
| Tālrunis: |  |  |  |  |  |  |
| E-pasts: \_\_\_\_\_\_\_\_\_\_\_” |  |  |  |  |  |  |

Ministru prezidents                                M.Kučinskis

Finanšu ministre D.Reizniece-Ozola

 Vīza:

Pārresoru koordinācijas centra vadītāja vietnieks,

Attīstības uzraudzības un novērtēšanas

 nodaļas vadītājs V.Vesperis

11.04.2018. 16:03

699

S. Ozola

67082815, Sarmite.Ozola@pkc.mk.gov.lv

K.Priede

67082928, Kristine.Priede@pkc.mk.gov.lv